# Εγχειρίδιο χρήσης

# Προσωπικός Υπολογιστής VAIO Fit 14/15SVF14A1/SVF15A1

Εκτύπωση

## Σημειώσεις για τη χρήση της λειτουργίας BLUETOOTH(R)

Προτού χρησιμοποιήσετε τη λειτουργία BLUETOOTH, διαβάστε τις παρακάτω προφυλάξεις για τη σωστή χρήση της.

- Σε ορισμένες χώρες ή περιοχές, η χρήση της λειτουργίας BLUETOOTH ενδέχεται να υπόκειται σε περιορισμούς λόγω των τοπικών κανονισμών.

- Η λειτουργία BLUETOOTH ενδέχεται να μη λειτουργεί με κάποιες συσκευές, ανάλογα με τον κατασκευαστή ή με την έκδοση της εφαρμογής που χρησιμοποιεί ο κατασκευαστής. Ελέγξτε τις απαιτήσεις συστήματος της συσκευής BLUETOOTH πριν την αγοράσετε.

  Για περισσότερες πληροφορίες σχετικά με τις συσκευές BLUETOOTH, επισκεφθείτε την τοποθεσία υποστήριξης VAIO στο web.

  Για ορισμένες συσκευές BLUETOOTH, απαιτείται πιστοποίηση ταυτότητας (ζεύξη) πριν τη σύνδεση με άλλη συσκευή. Πριν από τη σύνδεση με αυτές τις συσκευές, διεξάγετε τη διαδικασία πιστοποίησης ταυτότητας.

- Οι συσκευές BLUETOOTH λειτουργούν στη ζώνη 2,4 GHz, η οποία χρησιμοποιείται από διάφορες συσκευές. Οι συσκευές BLUETOOTH χρησιμοποιούν τεχνολογία για την ελαχιστοποίηση των παρεμβολών ραδιοσυχνοτήτων από άλλες συσκευές που χρησιμοποιούν την ίδια ζώνη. Ωστόσο, οι παρεμβολές ραδιοσυχνοτήτων μπορεί, παρ' όλα αυτά, να επιβραδύνουν την ταχύτητα επικοινωνίας, να περιορίσουν την εμβέλεια επικοινωνίας ή, σε μερικές περιπτώσεις, να προκαλέσουν σφάλματα στην επικοινωνία.

- Η ταχύτητα και η εμβέλεια της επικοινωνίας ενδέχεται να διαφέρουν, ανάλογα με τις ακόλουθες συνθήκες:

  - Απόσταση μεταξύ των συσκευών επικοινωνίας

  - Ύπαρξη εμποδίων ανάμεσα στις συσκευές

  - Περιβάλλων χώρος με τοίχους και υλικά αυτών των τοίχων

  - Διαμόρφωση συσκευών

  - Εφαρμογές που χρησιμοποιούνται

  - Συνθήκες ραδιοεπικοινωνίας

    Η επικοινωνία ενδέχεται να διακοπεί, ανάλογα με τις συνθήκες ραδιοεπικοινωνίας.

- Αν ο υπολογιστής VAIO είναι συμβατός με την τεχνολογία BLUETOOTH υψηλής ταχύτητας και σκοπεύετε να τον χρησιμοποιήσετε για επικοινωνία υψηλής ταχύτητας, ενεργοποιήστε αμφότερες τις λειτουργίες ασύρματου LAN και BLUETOOTH στον υπολογιστή.

- Λόγω των περιορισμών του προτύπου BLUETOOTH και των ηλεκτρομαγνητικών παρεμβολών στο περιβάλλον, τα μεγάλα αρχεία ενδέχεται να καταστραφούν κατά τη διάρκεια της συνεχούς μεταφοράς.

- Η σύνδεση πολλών συσκευών BLUETOOTH στον υπολογιστή VAIO ενδέχεται να προκαλέσει συμφόρηση των καναλιών, με αποτέλεσμα την ανεπαρκή απόδοση των συσκευών. Πρόκειται για φυσιολογικό φαινόμενο της τεχνολογίας BLUETOOTH και δεν αποτελεί ένδειξη δυσλειτουργίας.

- Κατά την αναπαραγωγή βίντεο στον υπολογιστή VAIO με έξοδο ήχου από μια συνδεδεμένη συσκευή BLUETOOTH, ενδέχεται να μη συγχρονίζεται ο ήχος με την εικόνα. Πρόκειται για συχνά εμφανιζόμενο φαινόμενο της τεχνολογίας BLUETOOTH και δεν αποτελεί ένδειξη δυσλειτουργίας.

- Όλες οι συσκευές BLUETOOTH πρέπει να πιστοποιούνται μέσω της διαδικασίας που ορίζεται από την Bluetooth SIG προκειμένου να διασφαλίζεται η συμμόρφωσή τους με το πρότυπο BLUETOOTH.

  Ακόμα και όταν οι συσκευές BLUETOOTH συμμορφώνονται με το πρότυπο BLUETOOTH, η απόδοση, οι προδιαγραφές και οι διαδικασίες λειτουργίας κάθε συσκευής ενδέχεται να διαφέρουν. Η ανταλλαγή δεδομένων ενδέχεται να μην είναι δυνατή σε όλες τις περιπτώσεις.

- Δεν παρέχεται εγγύηση για τη συμβατότητα όλων των συσκευών BLUETOOTH με τον υπολογιστή VAIO.

- Αν χρειαστεί να διακόψετε επειγόντως τη λειτουργία BLUETOOTH, απενεργοποιήστε τον υπολογιστή VAIO.

Μετάβαση στην κορυφή της σελίδας

### Σχετικό θέμα

- Πληροφορίες για την λειτουργία BLUETOOTH(R)
- Επικοινωνία με άλλη συσκευή BLUETOOTH(R), όπως ένα ποντίκι
- Διακοπή επικοινωνίας μέσω BLUETOOTH(R)
- Πληροφορίες για την ασφάλεια BLUETOOTH(R)
- Σημειώσεις για τον χρήση της λειτουργίας Wi-Fi(R) (Ασύρματου LAN)

Μετάβαση στην κορυφή της σελίδας